b'\n_START_ARTICLE_\nMatthias Jernvall\n_START_PARAGRAPH_\nMatthias Jernvall, sukunimi vuoteen 1814 Rautelius (13. maaliskuuta 1784 Somero \xe2\x80\x93 29. elokuuta 1832 Somero) oli suomalainen kirkkoherra ja arkkiveisujen tekij\xc3\xa4._NEWLINE_Jernvallin vanhemmat olivat Someron Rautelan Suutelan talollinen J\xc3\xb6ran Henriksson ja Kaisa Henriksdotter. H\xc3\xa4n p\xc3\xa4\xc3\xa4si ylioppilaaksi Turussa 1809 ja h\xc3\xa4net vihittiin papiksi Turun hiippakunnassa 1812._NEWLINE_Jernvall toimi Auran kappalaisen apulaisena vuodesta 1812, Turun suomalaisessa seurakunnassa vt. kappalaisena sek\xc3\xa4 virka- ja armovuodensaarnaajana vuonna 1818 ja vakinainen kappalaisena vuodesta 1819 (astui virkaan 1821) sek\xc3\xa4 viimeksi Someron kirkkoherrana vuodesta 1830._NEWLINE_Jernvall kirjoitti arkkiveisun Turun palosta 1827._NEWLINE_Jernvall oli naimisissa vuodesta 1821 Kristina Maria von Hausenin kanssa.'